**רבקה באייך** (נולדה ב-25 ביוני 1999) היא לוחמת טאקוונדו ישראלית המתחרה בקטגוריות המשקל של עד 46 ק"ג ועד 49 ק"ג. זוכת 3 מדליות ארד באליפות אירופה (2021, 2022 ו-2023) ומדליית זהב בגביע העולם "G1" לשנת 2020.

ביוגרפיה
--------

באייך נולדה בעיירה צ'אהיט שבאתיופיה, ובהיותה בת 5 משפחתה עלתה עמה לישראל. תחילה התגוררו במרכז קליטה בבאר שבע. לאחר מכן, עברו ב-2012 לראשון לציון, שם היא מתגוררת עם אמה ושלוש אחיותיה הגדולות.

בגיל 13 החלה להתאמן בטאקוונדו, במסגרת פרויקט "עולות" לנערות יוצאות אתיופיה שהתקיים בבית ספרה.

קריירה ספורטיבית
----------------

בשנת 2016 זכתה באייך במדליית כסף בקטגוריית משקל של עד 42 ק"ג באליפות אירופה לנוער שנערכה בלטביה.

בשנת 2020 זכתה באייך במדליית זהב בקטגוריית משקל של עד 46 ק"ג בתחרות גביע העולם G1 שנערכה בהלסינגבורג שבשוודיה.

בשנת 2021 זכתה באייך במדליית ארד בקטגוריית משקל של עד 46 ק"ג באליפות אירופה שהתקיימה בסופיה שבבולגריה וגם. באליפות המדינה בקטגוריית משקל של עד 46 ק"ג.

בחודש אוקטובר 2021, נפצעה באייך, לאחר שבמהלך תחרות במונטנגרו, יריבה נפלה על הצד החיצוני של הרגל שלה. היא הייתה מנוטרלת במשך 7 חודשים, ועד כחודש לפני אליפות אירופה 2022, לא הייתה ודאות שתוכל להתחרות בה. לבסוף החלימה והתייצבה לאליפות שהתקיימה במנצ'סטר שבבממלכה המאוחדת, וזכתה במדליית ארד בקטגוריית משקל של עד 46 ק"ג. בשנה זו זכתה גם במדליית כסף בתחרות גביע העולם שהתקיימת בסופיה.

בינואר 2023 זכתה באייך באליפות המדינה במשקל עד 46 ק"ג. בחודש יוני 2023, בהיותה מדורגת שלישית בעולם במשקל שלה, הודחה מאליפות העולם, בטרם הספיקה להגיע לקרב על מדליה. מאידך, באוגוסט 2023 זכתה במדליית ארד בקטגוריית משקל של עד 49 ק"ג באליפות אירופה שהתקיימה בטאלין שבאסטוניה. קבלת המדליה, ועלייתה לפודיום, התרחשה ביום הזיכרון לשואה ולגבורה של מדינת ישראל, עובדה שהוסיפה התרגשות מיוחדת למעמד בקרב המשלחת הישראלית.

באפריל 2024, זכתה באייך במדליית הארד בתחרות הסבב העולמי בספרד.

ראו גם
------

* טאקוונדו בישראל
* אבישג סמברג

הערות שוליים
------------

1. 1 2 3 4
2. ↑  רבקה באייך, מדליית ארד, אליפות אירופה 2021, ‏התאחדות הטאקוונדו
3. ↑  הישגים לספורטאי טאקוונדו בגביע העולם, באתר ישראל דוג'ו, 23 פברואר, 2020
4. ↑  אתר למנויים בלבד איתמר קציר, "נולדתי לעשות דברים לא שגרתיים": בגובה 1.53 מ', רבקה בועטת בכל הציפיות, באתר הארץ, 19 ביולי 2020
5. 1 2 3  ליאור ברטל, ‏רבקה באייך, מדליסטית הארד מאליפות אירופה בטאקוונדו: "שמחה על איך שנלחמתי", באתר דבר העובדים בארץ ישראל, 1 ביוני 2022
6. ↑  תומר גנור, לוחמת הטקוואנדו שחולמת בגדול, באתר ynet, 13 בינואר 2016
7. ↑  אבי איצקוביץ', הזהב אצלנו: הלוחמת של ראשון לציון חולמת על האולימפיאדה, באתר mynet, ‏26 בפברואר 2020
8. ↑  אתר למנויים בלבד איתמר קציר, הישג השיא בקריירה: רבקה באייך זכתה במדליית הארד באליפות אירופה בטאקוונדו, באתר הארץ, 8 באפריל 2021
9. ↑  ספורטאי המועדון זכו במדליות באליפות ישראל בטאקוונדו, באתר המרכז לאומנויות הלחימה
10. ↑  אסי ממן, ‏שלוש מדליות בטאקוונדו באליפות גביע העולם, באתר ONE‏, 5 במרץ 2023
11. ↑  ‏הכוכבים והכוכבות לא איכזבו: הוכתרו אלופות ואלופי ישראל בטאקוונדו, באתר ספורט1, 27 בינואר 2023
12. ↑  אסי ממן, ‏רבקה באייך זכתה במדליית הארד באליפות אירופה, באתר ONE‏, 26 באוגוסט 2023
13. ↑  טאקוונדו: רבקה באייך זכתה במדליית הארד באליפות אירופה המתקיימת בסופיה בולגריה, באתר הוועד האולימפי בישראל, 8 אפריל, 2023
14. ↑  ליאור ברטל, מדליית כסף לדנה אזרן וארד לרבקה באייך בסבב העולמי בטאקוונדו, באתר "דבר" דבר העובדים בארץ ישראל מאז 1925, 8 אפריל, 2024